USA vant Solheim Cup på hjemmebane også dette året, slik de har gjort hver eneste gang turneringen har vært arrangert på amerikansk jord. Lagene lå likt etter de to første dagene, men det amerikanske laget var som ventet sterkere enn europeerne i søndagens singlematcher. De fem første av de tolv matchene ble til dels klart vunnet av USA, og laget klarte til tross for god europeisk innsats utover dagen å vinne ytterlige to matcher og derigjennom å sikre seg de nødvendige 14,5 poengene som trengtes for å avgjøre turneringen.